Zložka (jazykoveda)

Zložka (iné názvy: digraf [varianty pozri nižšie], (písmenový) zložený graf, (písmenový) multigraf; digraféma [varianty pozri nižšie], (písmenová) zložená graféma, (písmenová) multigraféma, staršie názvy: spriažka, sprežka) je:
v užšom zmysle spojenie viacerých susedných litier (čiže písmen bez diakritiky) na označenie jednej hlásky (resp. v najužšom zmysle len spojenie viacerých susedných spoluhláskových písmen na označenie jednej hlásky), a to buď len tým, že stoja vždy vedľa seba (napr. slovenské ch [x]; anglické sh [š]; nemecké sch [š] či ie [í]), alebo aj tým, že majú podobu ligatúry, teda graficky sčasti splynú (napr. v niektorých jazykoch æ [ä]); 
v širšom zmysle spojenie viacerých susedných litier majúce iný význam než obe tieto litery stojace samostatne (napr. nielen slovenské ch, ale aj slovenské di [ďi] napr. v slove divadlo). 
Rozlišuje sa: 
2-písmenová zložka (digraf, digraféma) - napr. slovenské ch
3-písmenová zložka (trigraf, trigraféma) - napr. nemecké sch [š]
4-písmenová zložka (kvadrigraf/tetragraf, kvadrigraféma/tetragraféma) - napr. nemecké tsch [č]
5-písmenová zložka (pentagraf, pentagraféma) - napr. staršie nemecké tzsch [č]

Slovenčina
Zložky v užšom zmysle existujú v slovenčine tri: dz, dž a ch. Tieto zložky sa podľa (súčasných aj všetkých minulých) Pravidiel slovenského pravopisu (PSP) považujú za súčasť (teda položky) slovenskej abecedy (na rozdiel napríklad od dvojhlások ia, ie, iu). Od roku 1991 sa navyše v PSP výslovne uvádza, že sa v slovenčine zložka považuje za jedno písmeno, kým do roku 1991 sa v PSP síce zložky, tak ako dnes, uvádzali ako samostatné položky slovenskej abecedy, ale z textu nebolo jednoznačne určiteľné, či sa považujú za jedno alebo dve písmená (text skôr vyznieval v prospech dvoch písmen). Aj v ostatnej odbornej a vzdelávacej literatúre sa v rozpore s aktuálnym znením PSP niekedy vyskytuje názor, že sa slovenská zložka považuje za dve samostatné písmená (grafémy).

Poznámky

Zdroje

Písmo
Jazykoveda